CELEX: E2013P0017
Language: fi
Date: 2013-07-10 00:00:00
Title: EFTAn valvontaviranomaisen 10 päivänä heinäkuuta 2013 Islantia vastaan nostama kanne (Asia E-17/13)

10.10.2013   
            
            
               FI
            
            
               Euroopan unionin virallinen lehti
            
            
               C 294/6
            
         EFTAn valvontaviranomaisen 10 päivänä heinäkuuta 2013 Islantia vastaan nostama kanne
   (Asia E-17/13)
   2013/C 294/06
   EFTAn valvontaviranomainen, Rue Belliard 35, 1040 Bryssel, Belgium asiamiehinään Xavier Lewis ja Clémence Perrin, nosti 10 päivänä heinäkuuta 2013 EFTAn tuomioistuimessa kanteen Islantia vastaan.
   EFTAn valvontaviranomainen on pyytänyt EFTAn tuomioistuinta
   
               1)
            
            
               toteamaan, että Islanti on laiminlyönyt velvoitteensa, jotka perustuvat ETA-sopimuksen liitteessä IX olevan 16b kohdan ensimmäisessä luetelmakohdassa ja liitteessä XII olevan 4 kohdan ensimmäisessä luetelmakohdassa tarkoitettuun säädökseen (Euroopan parlamentin ja neuvoston direktiivi 2009/44/EY, annettu 6 päivänä toukokuuta 2009, selvityksen lopullisuudesta maksujärjestelmissä ja arvopaperien selvitysjärjestelmissä annetun direktiivin 98/26/EY ja rahoitusvakuusjärjestelyistä annetun direktiivin 2002/47/EY muuttamisesta linkitettyjen järjestelmien sekä lainasaamisten osalta), sellaisena kuin se on mukautettuna ETA-sopimukseen sen pöytäkirjalla 1, ja ETA-sopimuksen 7 artiklaan, jättäessään i) hyväksymättä kyseisen säädöksen 2 artiklan täytäntöönpanemiseksi tarvittavat toimenpiteet tai ii) ilmoittamatta kyseisistä toimenpiteistä valvontaviranomaiselle asetetun määräajan kuluessa;
            
         
               2)
            
            
               velvoittamaan Islannin korvaamaan oikeudenkäyntikulut.
            
         Oikeusperusta ja taustatiedot sekä kanteen tueksi esitetyt oikeusseikkoja koskevat väitteet:
   
               —
            
            
               Tämä EFTAn valvontaviranomaisen kanne koskee sitä, että Islanti ei ole noudattanut 12 päivään marraskuuta 2012 mennessä EFTAn valvontaviranomaisen 12 päivänä syyskuuta 2012 antamaa perusteltua lausuntoa. Lausunto koskee sitä, että Islanti ei ole saattanut osaksi kansallista lainsäädäntöään ETA-sopimuksen liitteessä IX olevan 16b kohdan ensimmäisessä luetelmakohdassa ja liitteessä XII olevan 4 kohdan ensimmäisessä luetelmakohdassa tarkoitetun, selvityksen lopullisuudesta maksujärjestelmissä ja arvopaperien selvitysjärjestelmissä annetun direktiivin 98/26/EY ja rahoitusvakuusjärjestelyistä annetun direktiivin 2002/47/EY muuttamisesta linkitettyjen järjestelmien sekä lainasaamisten osalta 6 päivänä toukokuuta 2009 annetun Euroopan parlamentin ja neuvoston direktiivin 2009/44/EY, jäljempänä 'kyseinen säädös', sellaisena kuin se on mukautettuna ETA-sopimukseen sen pöytäkirjalla 1, 2 artiklaa.
            
         
               —
            
            
               EFTAn valvontaviranomainen toteaa, että Islanti ei ole kiistänyt kyseisen säädöksen 2 artiklan täytäntöönpanon viivästymistä. EFTAn valvontaviranomainen toteaa, että Islanti on laiminlyönyt kyseisen säädöksen 3 artiklan ja ETA-sopimuksen 7 artiklan mukaiset velvoitteensa jättäessään hyväksymättä säädöksen 2 artiklan täytäntöönpanemiseksi tarvittavat toimenpiteet tai jättäessään ilmoittamatta kyseisistä toimenpiteistä valvontaviranomaiselle asetetun määräajan kuluessa.